Mâ Ligure

miniatura|upright=1.2|O Mâ Ligure da-o Cou de Meie, da Arasce e Laigoeggia.
O Mâ Ligure o l'é unna parte do Mâ Mediterraneo ch'a bagna a Liguria e a Fransa. A seu profonditæ mascima a l'é de 2.850 metri.

O l'é delimitou a-o nòrd e à ponente da-e còste italiañe, compreise fra a Liguria e unna parte da Toscaña, à levante da-a Còrsega e à mëzogiorno da-e ægue averte do Mâ Tirren. A seu estenscion a cangia segondo e definiçioin, ma a l'é pe commun tegnua pe creuve unn'area tra 40.000 e 70.000 chilòmetri quaddræ. Sto mâ o l'é caratterizzou da unna profonditæ scignificativa, co-o ponto ciù basso ch'o l'ariva à 2.800 metri pöcassæ. E corrente mariñe into Mâ Ligure son influensæ segge da-a conformaçion de còste che da-a presensa de un muggio de venti che scioscian regolarmente inta region, comme o meistrâ e o sciöco.

O Mâ Ligure o rappresenta unn'area de grande interesse ecològico e biològico ch'a l'òspita unna varietæ de habitat de mâ che comprendan e praterie de Posidonia oceanica, fondi de mâ de ròcca e canyon sotta l'ægua. Sti ambienti chì sostëgnan unna ricca biodiverscitæ, con ben ben de speçie de pesci, cetacei e invertebræ. In ciù, o Mâ Ligure o l'é unn'area importante pe-a pesca e o turiximo nautico, con tante collocaçioin in sciâ còsta ch'òffran de infrastruttue pe-a nautica da dipòrto e pe atre attivitæ de resciöo. O pòrto de Zena, in scê seu còste, o l'é un di ciù grendi e ciù trafegæ do Mediterraneo, tanto da zeugâ un ròllo fondamentâ into commercio marittimo internaçionâ. A region marittima do Mâ Ligure a l'é ascì oggetto de studdi oçeanografichi e ambientæ, con l'intençion d'accapî megio e dinamiche do mâ e de promeuve a conservaçion di seu ecoscistemi.

 Descriçion 
O l'é delimitou a ponente da unna lìnia che a l'unisce o Cou Ferrou, arente à Nissa, co-a Punta di Revellata inta Còrsega do nòrd, vixin à Calvi. À levante e à mëzogiorno o l'é spartio da-o Mâ Tirren da-a linia ch'a l'unisce Cappo Còrso e o promontöio de Piombin, arivando coscì a comprende o Gorfo de Baratti.

 Nòtte 
Nòtte a-o testo

Nòtte bibliografiche

 Atri progetti  

 Ligammi de feua 



Categorîa:Giögrafîa da Liguria
Ligure